У Вікіпедыі ёсць артыкулы пра іншых асоб з прозвішчам Горват.

**Андрэй Іванавіч Горват** ці часцей **Андрусь Горват** (нар. 1983) — беларускі пісьменнік і журналіст, найбольш вядомы кнігай «Радзіва „Прудок"»; прадпрымальнік у сферы турызму.

Біяграфія
---------

У 2006 г. скончыў факультэт журналістыкі БДУ.

З восені 2013 г. да сакавіка 2015 г. працаваў дворнікам Купалаўскага тэатра. Пасля пераехаў у вёску Прудок на Палессі. Падчас свайго жыцця ў Прудку актыўна рабіў запісы на сваёй старонцы ў Facebook. Гэтыя запісы і сталі асновай для кнігі «Радзіва „Прудок"».

У 2016 годзе праз сайт «Талака» сабраў 5290 рублёў з ахвяраванняў 364 асоб на выданне кнігі, якую пісаў 3 гады (з 2014 года). Кніга выпускалася некалькі разоў і агульны тыраж дасягнуў больш за 7000 асобнікаў. Пасля выдання кнігі выдаліў свой акаўнт у Facebook.

16 мая 2018 года адбылася прэм’ера спектакля «Радзіва „Прудок"» у тэатры імя Янкі Купалы. Рэжысёр спектакля — Раман Падаляка, ролю Андруся выканаў Міхаіл Зуй, таксама ўдзельнічаюць Святлана Анікей, Дзмітрый Есяневіч. Першыя паказы шлі з вялікімі аншлагамі, квіткі на пяць чэрвеньскіх паказаў былі распроданы за 6 гадзін пасля пачатку продажаў.

У снежні 2018 года ў кнігарнях з’явілася другая кніга аўтара «Прэм’ера», на якой ён быў пазначаны як Андрэй Горват. Да выхаду кнігі аўтар не запланаваў аўтограф-сесій і іншых мерапрыемстваў.

24 мая 2021 г. у якасці прадпрымальніка ў сферы турызму прысутнічаў у Нароўлі на дыялогавай пляцоўцы па развіцці ўнутранага і прамысловага турызму Нараўлянскага раёна.

5 кастрычніка 2022 г. падарыў Нараўлянскаму гісторыка-этнаграфічнаму музею кнігу Уладзіміра Тугая «Чырвоны Мазыранін» (2022), купленую Горватам за свой кошт; на кнізе Андрэй Горват пакінуў свой дарчы аўтограф.

Прэміі
------

* «Дэбют» (2017) за кнігу «Радзіва „Прудок"».
* «Залатая літара» (2017) за кнігу «Радзіва „Прудок"».
* Шорт-ліст прэмі Ежы Гедройца (2017) за кнігу «Радзіва „Прудок"».

Бібліяграфія
------------

* 2016 — Радзіва «Прудок». Дзённік
* 2018 — Прэм’ера: аповесць.

* Тэатр Польскі ў Быдгашчы. Спектакль  «Радзіва Прудок».Тэатр Польскі ў Быдгашчы. Спектакль «Радзіва Прудок».
* Прэм’ера.Прэм’ера.
* Радзіва «Прудок». Дзённік.Радзіва «Прудок». Дзённік.

Дакументалістыка
----------------

Разам з Васілём Васілевічам Чайкам (нар. 1965) прыняў удзел у стварэнні дакументальна-пазнавальнага фільму аўтарства і рэжысуры Аляксандра Матафонава «Лабірынты. Зачараваныя замкі панаў Горватаў» (2009) для беларускага тэлебачання.

Набыццё руін будынка былога палаца Горватаў у Нароўлі
-----------------------------------------------------

Звяртаючы ўвагу на сугучнасць прозвішчаў, беларускі пісьменнік і журналіст Андрэй Іванавіч Горват з юнацкіх гадоў пачаў вывучаць гісторыю шляхецкага роду Горватаў і гісторыю родавых сядзіб, каб даведацца пра патэнцыйныя сваяцкія адносіны. Сам Андрэй Горват паходзіць з прыгонных сялян вёскі Прудок (Калінкавіцкі раён, Гомельская вобласць, Беларусь) і лічыць, што яго продкі, паводле ўласных генеалагічных даследаванняў, могуць паходзіць ад шляхціца Кандрата Горвата (сына Гілярыя-Ваўрынца Нікшыча-Горвата), нашчадкі якога збяднелі і перайшлі ў стан сялян.

Будынак палаца Горватаў у Нароўлі на беразе Прыпяці. Фота 2012 г.
Андрэй Горват таксама з 2006 г. хадзіў з думкай, каб набыць занядбаны і струхлелы будынак былога палаца Горватаў у Нароўлі, каб папярэдзіць яго поўны заняпад і знішчэнне і захаваць напамін аб слаўным родзе Горватаў. У занядбаным будынку абваліўся дах, многа дзе адсутнічала падлога і вокны.

12 лістапада 2020 г. Андрэй Горват, бізнесмены Пётр Кузняцоў (Гомель) і Аляксандр Баранаў (Мазыр) разам набылі за 53 357 беларускіх рублёў 63 капейкі (прыблізна 21 тысяча долараў ЗША) ва ўласнасць на аўкцыёне руіны былога палаца Горватаў у Нароўлі, пад вельмі абмежавальныя ўмовы на 5 гадоў — кансервацыі, рэстаўрацыі і пераводу ў камерцыйнае выкарыстанне. Калі ўмовы не будуць выкананы за 5 гадоў, то руіны будынка палаца павінны быць вернуты ва ўласнасць дзяржавы. Андрэй Горват узяў кіраванне па частковай кансервацыі і антыаварыйным работам з дапамогай валанцёраў і краўдфандзінгу. Сам Горват выказваўся, што хацеў бы зрабіць з палаца Горватаў у Нароўлі музейны комплекс з функцыямі гатэля і рэстарана.

Зноскі
------

1. ↑
2. ↑  В Наровле на диалоговой площадке обсудили идеи развития внутреннего и промышленного туризма
3. ↑   Архівавана 30 сакавіка 2017.
4. ↑  Спектаклі | Нацыянальны акадэмічны тэатр імя Янкі Купалы (kupalauski.by)
5. ↑  Спектакль «Радзіва „Прудок"» покажут в Минске в Купаловском театре (tut.by)
6. ↑  В обстановке строгой секретности. Увидела свет вторая книга Горвата (nn.by)
7. ↑  В Наровле на диалоговой площадке обсудили идеи развития внутреннего и промышленного туризма
8. ↑  НЕ ТОЛЬКО О КНИГЕ
9. ↑  Лабірынты. Зачараваныя замкі паннаў Горватаў
10. ↑  «Я — дзясятае, юбілейнае пакаленне Горватаў у Прудку»
11. ↑  «Главное — спасти его от разрушения». Писатель Андрей Горват вместе с друзьями купил дворец Горваттов в Наровле
12. ↑  Наровлянский дворец Горваттов продан на электронных торгах
13. ↑  Стало известно, кто купил наровлянский дворец Горватов. Это писатель Андрей Горват
14. ↑  Спыніць час. Нароўля, палац Горватаў
15. ↑  Нароўля. Знаёмства з Гомельшчынай
16. ↑  Как Андрей Горват с волонтерами восстанавливает дворец в Наровле

Спасылкі
--------

* 32-гадовы мінчук пераехаў жыць у дзедаву хату ў глухім Палессі.
* Алфавіт Андруся Горвата.
* Калита И. Возврат к «корням» — дорога в будущее. «Радио ‹Прудок›» — новое слово в современной беларусской литературе. Opera Slavica XXVIII. — 2018. — 3. — с. 33—44. DOI: 10.5817/OS2018-3-3
* Калита И. Состоялась ли Премьера? Opera Slavica XXIX. — 2019. — 3. — с. 33—42. DOI: 10.5817/OS2019-3-4

|  |  |
| --- | --- |
| ⚙️   Нарматыўны кантроль | GND: 1131901606 · NKC: js20181008662 · SUDOC: 237141655 · VIAF: 10154800247856192460 |